TCAP บวก 2% จ่อบุ๊กพิเศษขายหุ้น “อายิโนะโมะโต๊ะ” ไตรมาส 1/63
TCAP บวก 2% จ่อบุ๊กพิเศษขายหุ้น “อายิโนะโมะโต๊ะ” ไตรมาส 1/63
TCAP บวก 2% จ่อบุ๊กพิเศษขายหุ้น “อายิโนะโมะโต๊ะ” ไตรมาส 1/63
7 ก.พ. 2563

ผู้สื่อข่าวรายงานว่า ราคาหุ้น บริษัท ทุนธนชาต จำกัด (มหาชน) หรือ TCAP ณ เวลา 10.24 น. อยู่ที่ระดับ 55.50 บาท บวก 1.25 บาท หรือ 2.30% สูงสุดที่ระดับ 55.75 บาท ต่ำสุดที่ระดับ 54.75 บาท ด้วยมูลค่าการซื้อขาย 277.28 ล้านบาท

ทั้งนี้ ราคาหุ้น  TCAP ปรับตัวเพิ่มขึ้นหลังมีการรายงานข่าวขายหุ้นบริษัท อายิโนะโมะโต๊ะ (ประเทศไทย) จำกัด (AJT) เมื่อวันที่ 31 มกราคม 2563 ทั้งหมดหมดที่ถืออยู่ คิดเป็นสัดส่วน 6% ให้กับ AJINOMOTO Co., INC (AJICO) ที่ประเทศญี่ปุ่น โดยมีมูลค่าการซื้อขายรวมทั้งสิ้นเป็นเงินประมาณ 7,167 ล้านบาท และคาดว่าจะทำการชำระราคาและส่งมอบหลักทรัพย์ภายในเดือนกุมภาพันธ์ 2563
ด้าน บล.แลนด์ แอนด์ เฮ้าส์ ระบุ แนะนำ “ซื้อเก็งกำไร” หุ้น TCAP รับข่าวดีขายหุ้น บริษัท อายิโนะโมะโต๊ะ (ประเทศไทย) จำกัด คาดกำไรหลังหักภาษีที่ 2.5 พันล้านบาท ซึ่งจะเข้าในงบไตรมาส 1/63
 